b'\n_START_ARTICLE_\nV\xc3\xa4etis\n_START_SECTION_\nV\xc3\xa4etiste liigitamine\n_START_PARAGRAPH_\nV\xc3\xa4etised jagunevad kaheks r\xc3\xbchmaks: orgaanilised v\xc3\xa4etised ja mineraalv\xc3\xa4etised._NEWLINE_T\xc3\xa4htsamad orgaanilised v\xc3\xa4etised  on s\xc3\xb5nnik, virts , kompost ja turvas. Turvast kasutatakse ka loomadele allapanuks ning see veetakse seej\xc3\xa4rel koos s\xc3\xb5nnikuga p\xc3\xb5llule._NEWLINE_Mineraalv\xc3\xa4etised koosnevad suures koguses taimedele vajalikest toitainetest. Mineraalv\xc3\xa4etisi saadakse maavaradest, aga neid toodetakse ka t\xc3\xb6\xc3\xb6stuses._NEWLINE_L\xc3\xa4mmastiku\xc3\xbchendeid sisaldavad v\xc3\xa4etisi nimetatakse l\xc3\xa4mmastikv\xc3\xa4etisteks. Neid vajab taim eriti kevadel, et kasvada kiiresti ja lopsakaks. Hilissuvel vajavad taimed rohkem kaaliumi\xc3\xbchendeid ja fosfori\xc3\xbchendeid, mida saadakse fosforv\xc3\xa4etistest._NEWLINE_Suurte saakide saamiseks kasutatakse orgaanilisi ja mineraalv\xc3\xa4etisi \xc3\xbcheaegselt.'